paragraph_text: Neposredno prije diobe bakterija poveća volumen, nakon toga slijedi udvostručenje genetičkog materijala (replikacija DNK), zatim se bakterijska stanica poprečno podijeli, DNK se razdvoji i svaka nova bakterijska stanica dobije genetički materijal jednak roditeljskoj stanici. U uvjetima povoljne temperature, količine vlage i dovoljne količine tvari, razmnožavanje se odvija jako brzo i nastaje velik broj potomaka.